OpenLLM-France/wikimedia huggingface dataset:
# Nanga Parbat

Nanga Parbat (urduz نانگا پربت) munduko mendirik altuenetan bederatzigarrena da, 8.125 metro baititu. Himalaia mendietan dago, Pakistango lurretan (nahiz eta Indiak ez duen onartzen mendi hau Pakistanen dagoela).
Indo ibaitik 27 kilometrora dago gailurra, eta bi puntu horien artean 7.000 metroko altuera aldea dago. Aldapa horren malda munduko hamar handienetakoa da.
Mendizaletasunaren historian zehar, Nanga Parbat mendiak berau igotzen saiatu diren alpinista ugariren heriotza ekarri du Zortzimilakoen artean K2 mendiarekin batera gailur tekniko eta zailena izatearen ospea baitu, horregatik "Mendi Hiltzailea" ezizena jaso du.
Nanga Parbat igotzen lehena Hermann Buhl austriar alpinista izan zen, 1953ko Uztailaren 3an. Garai horretarako 31 pertsona hil ziren igotzen saiatzen. 2016an Alex Txikon euskal alpinistak, Simone Moro italiar alpinistak eta Ali Sadparak gailur honetako neguko lehenbiziko igoera burutzea lortu zuten.

## Ikus, gainera

14 8000koak

## Kanpo estekak

* (Gaztelaniaz)"Enciclopedia Desnivel".
* Datuak: Q130736
* Multimedia: Nanga Parbat / Q130736
# Nanga Parbat (filma)

Nanga Parbat 2010eko Alemaniako film dramatikoa da, Messner anaiek Nanga Parbat munduko mendirik altuenetako batera egindako espedizio tragikoan oinarritua.

## Pertsonaiak

* Florian Stetter: Reinhold Messner
* Andreas Tobias: Günther Messner
* Karl Markovics: Karl Maria Herrligkoffer
* Steffen Schroeder: Felix Kuen
* Jule Ronstedt: Alice von Hobe
* Volker Bruch: Gerd Bauer
* Sebastian Bezzel: Peter Scholz
* Michael Kranz: Hans Saler
* Lena Stolze: Messnertarren ama
* Horst Kummeth: Messnertarren aita
* Markus Krojer: Reinhold Messner (ume)
* Lorenzo Walcher: Günther Messner (ume)
* Matthias Habich: apaiza

## Kanpo estekak

* Datuak: Q329340
# Julie Tullis

Julie Tullis ( Palau jaioa) (Surrey, 1939ko martxoaren 15a – K2, 1986ko abuztuaren 6/7a) britainiar eskalatzaile eta zinemagilea izan zen. Aita Santurtzikoa zuen. Ekaitz batean K2ko gailurretik jaisten ari zela hil zen, hainbat espediziotako beste lau eskalatzailerekin batera, 1986ko "Uda Beltzean".
1986ko abuztuaren 4an, Kurt Diemberger eta Julie Tullis K2 mendiaren gailurrera iritsi ziren. Bere jaitsiera hasi eta gutxira, Tullis erori egin zen eta Diemberger berarekin eraman zuen. Amildegitik erortzea saihestu zuten, eta gaua 8.000 metrotik gora igaro zuten. Hurrengo egunean IV. kanpamendura iristea lortu zuten, non beste sei eskalatzailerekin bi kanpin-denda partekatu behar izan zituzten, euren kanpin-denda elur-ekaitz batek suntsitu ondoren. Tullis beranduago hil zen gau horretan, beharbada garuneko edema baten ondorioz. Alan Rouse, Alfred Imitzer eta Hannes Wieser eskalatzaileak ere bertan hil ziren. Will Bauer austriarra eta Kurt Diemberger bizirik irten ziren, nahiz eta izozte larriak jasan zituzten jaitsieran eta anputazioak egin behar izan zizkieten. Dobroslawa Wolf poloniarra jaitsieran hil zen.

## Erreferentziak

* ↑ (Gaztelaniaz) San Sebastian, Juanjo. (2000). Cuando la luna cambie. Desnivel, 127 or. ISBN 84-89969-85-x..
* Datuak: Q531852
# Kanchenjunga

Kangchenjunga (Kangchenjunga, Kangchen Dzö-nga, Khangchendzonga, Kanchenjanga, Kachendzonga eta Kangchanfa idazkerak erabiltzen dira) munduko mendirik altuenetan hirugarrena da, 8.586 metro baititu. 1852 arte, munduko mendirik altuena zela uste zen.

## Historia

George Band eta Joe Brown alpinista britaniarrak igo ziren lehen aldiz, 1955eko maiatzaren 25ean. Hala ere inor ez da igo goraino, bertakoentzat gailurra sakratua baita. Lehenengo igoeran pauso batzuetara geratu ziren alpinistak, eta handik aurrera beti egin izan da berdin.
1975ean Nepal eta India arteko mugak aldatu zirenean, Indiako mendirik altuena bilakatu zen.

## Ikus, gainera

* 14 zortzimilakoak

## Kanpo estekak

* (Gaztelaniaz)"Enciclopedia Desnivel".
* Datuak: Q82019
* Multimedia: Kangchenjunga / Q82019
# Kurt Diemberger

Kurt Diemberger (Villach, Austria, 1932ko martxoaren 16a) austriar alpinista, zinemagile, argazkilari eta idazlea da.
1957ko ekainaren 9an Broad Peak mendiaren gailurra lehenbiziko aldiz zapaltzea lortu zuten mendizale taldeko bat izan zen. Talde honetako beste kideak Fritz Wintersteller, Marcus Schmuck eta Hermann Buhl izan ziren.
1960ko maiatzaren 13an suitzar-austriar espedizioko kideak ziren Kurt Diemberger, Peter Diener, Ernst Forrer, Albin Schelbert, Nyima Dorji eta Nawang Dorji-k Dhaulagiri mendira lehenbiziko aldiz igotzea lortu zuten.
Diemberger 1986ko K2 hondamenditik bizirik atera zen bakarrenetariko bat izan zen. 1986ko abuztuaren 4an, Diemberger eta Julie Tullis K2 mendiaren gailurrera iritsi ziren. Bere jaitsiera hasi eta gutxira, Tullis erori egin zen eta Diemberger berarekin eraman zuen. Amildegitik erortzea saihestu zuten, eta gaua 8.000 metrotik gora igaro zuten. Hurrengo egunean IV. kanpamendura iristea lortu zuten, non beste sei eskalatzailerekin bi karpa partekatu behar izan zituzten, euren karpa haizeek suntsitu ondoren. Tullis beranduago hil zen gau horretan, beharbada garuneko edema handi baten ondorioz, eta soilik beste eskalatzaile bat, Willi Bauer austriarra, bizirik irten zen jaitsieratik Diembergerrekin. Bi eskalatzaileek izozte larriak jasan zituzten jaitsieran eta anputazioak egin behar izan zizkieten.
Denera beste mendi askoren artean, 7 zortzimilako igo ditu.
* Datuak: Q78722
* Multimedia: Kurt Diemberger / Q78722
# Atxo Apellaniz

Juan Ignacio "Atxo" Apellaniz Agiriano (Araba, 1954ko otsailaren 24 – K2 mendia, 1994ko abuztuaren 11) puntako euskal alpinista zen. TVEko Al filo de lo imposible telebista saioko kolaboratzailea zen. Bost zortzimilako igo zituen.
1994ko abuztuaren 4an Juanjo San Sebastian euskal alpinistarekin K2 zortzimilakoaren tontorrera igo zen iparraldetik, Txinako aldetik. Jaisten ari zirela, elur-jausi batek biak harrapatu zituen. Elur-jausiak Juanjo bigarren kanpamentutik gertu utzi zuen eta segurtasun eremura heldu ahal izan zen. Atxok berriz, eskularruak galdu zituen eta mendian geratu zen. Hiru bibak egin zituen, mendian galduta zegoela, 7.800 metro altueran laugarren kanpamentura heldu aurretik. Laugarren kanpamentura heldu ahal izan zenean izozketa-sintoma larriak zituen. Bere kideek bigarren kanpamentura eraman ahal izan zuten baina bertan hil zen 1994ko abuztuaren 11n nekeak jota, 6.700 metro altueran. Juanjo San Sebastiani hatz guztiak ebaki behar izan zizkioten izoztuak zituelako.
Gaur egun, Gasteizko kale batek bere izena darama bere omenez.

## Ibilaldiak
### Zortzimilakoak

* Cho Oyu (1985-05-17 eta 1990-10-19)
* Gasherbrum II (1987-08-16)
* Shisha Pangma (1990-09-30)
* Nanga Parbat (1992-07-12)
* K2 (1994-08-04)

### Beste batzuk

Kangchuntse (7.678 m) mendira igotzeko saiakera egin zuen 1982an, lortu ez bazuen ere.

## Bibliografia

* "Mendiminez" (Ramon Olasagasti. Elkar, 2007).
* "Cita con la cumbre. Una historia de tragedia y amistad en el K2" (Juanjo San Sebastian. Desnivel, 2011).

## Ikus, gainera

* Euskal Herriko alpinismoaren historia
* Zerrenda:Gasteiztar ospetsuak
* Datuak: Q12254451
# Alberto Zerain

Alberto Zerain Berasategi (Gasteiz, Araba, 1961eko abuztuaren 20a - Nanga Parbat mendia, Pakistan, 2017ko ekainaren 24a) euskal mendizalea zen. Marcelo Zerain pilotariaren semea, 1993an Everest mendia igo zuen, eta gailurrera iritsi zen lehen arabarra izan zen, baita Juanito Oiarzabal mendizale gasteiztarraren aurretik ere.
2017an bere ibilbideko 10. zortzimilakoa zapaldu zuen.
2017ko ekainean Mariano Galván argentinar goimendizalearekin Nanga Parbat zortzimilakoa igotzeari ekin zioten eta haien arrastoa galdu zen. 2017ko uztailaren 1ean erreskatatzaileak Pakistango aire armadako helikoptero batean abiatu ziren haien bila eta elur-jausi baten zantzuak ikusi zuten mendizaleen GPS-seinaleak adierazten zuen azken kokalekuan. Ondorioz, biak bizirik aurkitzeko aukera baztertu eta hiltzat eman zituzten.

## K2 mendian istripua

2008ko abuztuaren 2an K2 (8.611 m) zortzimilakoaren gailurrera igo zen, bertan ezbehar larri bat jazo zen egun berean. Izotz-jauzi batek bere atzetik zihoan espedizio atzerritar bateko 18 mendizaleak harrapatu zituen eta gutxienez 9 mendizale hil eta 4 desagertu ziren ezbehar horretan.
Alberto Zerain istripua izan zuen espedizioarekin atera zen 13:00etan hirugarren kanpamentutik. Apurka-apurka, espedizio horretako kideak atzean geratzen joan ziren eta orduantxe gertatu zen zorigaitza. Alberto Zerain 15:00retan tontorrera iritsi zen. Kanpamentura bueltako bidean ez zen ezbeharraz ohartu, eta kanpamentura iristean eman zioten gertakariaren berri.

## Zortzimilakoak

* Everest (8.848 m.): 1993
* Makalu (8.463 m.) 1995
* Lhotse (8.516 m.): 2001
* Gasherbrum I (8.068 m.) 2006
* Gasherbrum II (8.035 m.) 2006
* K2 (8.611 m.): 2008
* Kanchenjunga (8.598 m.): 2009
* Dhaulagiri (8.167 m.): 2016
* Manaslu (8.156 m.): 2016
* Annapurna (8.091): 2017.

## Erreferentziak

* ↑ Ordoñez, Jon. (2017-07-01). «Zerain eta Galvan bizirik aurkitzeko aukera baztertu dute» Berria (Noiz kontsultatua: 2017-07-01).
* ↑ «Alberto Zerain hace cumbre en el Dhaulagiri» Deia 2016/05/19.
* ↑ Magro Eizmendi, Imanol. (2016-10-04). «Alberto Zerainek Manaslu igo du» Berria.
* ↑ Arratibel Gascon, Ainara. (2016-05-12). «Hamarrekoa osatu du» Berria.

## Ikus, gainera

* Gasteiztar ospetsuen zerrenda

## Kanpo estekak

* Alberto Zerainen bloga
* (Gaztelaniaz) Alberto Zerain
* Datuak: Q12253085
# Shakiraren eskultura

Shakiraren eskultura (gaztelaniaz: Escultura de Shakira) Kolonbiako Barranquilla hiriko Parke Metropolitarrean, izen bereko estadio ondoan, 2006ko azaroaren 5ean, jarri zuten eskultura da. Egilea Dieter Patt da.

## Historia

Dieter Patt eskultore alemaniarrak eman zion dohaintzan eskultura Barranquilla herriari. 2006ko azaroaren 5ean inauguratu zuten Roberto Melendez Estadio Metropolitanotik gertu dagoen Parke Metropolitarrean. Gaur egun nahiko ahaztuta dago.

## Ezaugarriak

Obra burdinazko xafla batean oinarrituta egin zen, 5 metroko altuera du eta Shakira zutik erretratatzen du, forma abstraktuan, gitarra batekin. Monumentuak abeslari eta konpositorearen ibilbidea irudikatzen du, «herrialdeari oparitu dizkion garaipen musikalekin».
2023ko abenduaren 26an, bestetik, Shakiraren estatua bat inauguratu zen Barranquillako Malekoi Handian, Yino Marquez eskultoreak egina. Biak oso kritikatuak izan dira.

## Erreferentziak

* ↑ https://www.emol.com/noticias/magazine/2006/11/05/235105/colocan-estatua-de-shakira-en-barranquilla.html
* ↑ https://www.semana.com/gente/articulo/le-hacen-el-feo-esta-es-la-otra-escultura-de-shakira-en-barranquilla-que-pocos-recuerdan/202446/

## Kanpo estekak

* Datuak: Q5839452
* Multimedia: Statue of Shakira in Barranquilla (2006) / Q5839452
# George Band

George Christopher Band (1929ko otsailaren 2a - 2011ko abuztuaren 26a) alpinista ingelesa izan zen. 1953an, Edmund Hillaryk eta Tenzing Norgayk mendiko lehen igoera egin zuten Everest mendirako britainiar espedizioko eskalatzailerik gazteena izan zen. 1955ean, bera eta Joe Brown izan ziren Kangchenjunga igo zuten lehen eskalatzaileak, munduko hirugarren mendirik altuena.

## Argitaratutako liburuak

* Road to Rakaposhi (1955)
* Everest: 50 urte munduaren gainetik (2003)
* Summit (2006), Alpine Club-en 150 urte ospatu ziren.

## Erreferentziak

* ↑ Notice of death of George Band (OBE; 1929–2011)
* ↑ Obituary of George Band, The Daily Telegraph, 28/08/2011
* ↑ Obituary of George Band, The Daily Telegraph, 28/08/2011

## Kanpo estekak

* Obituary of George Band, The Daily Telegraph, 2011ko abuztuaren 28a
* Datuak: Q488086
# Joe Brown

Joseph Brown (Ardwick, Manchester, 1930eko irailaren 26a - Llanberis, 2020ko apirilaren 15a) britainiar alpinista izan zen. 1955ean George Bandekin batera Kanchenjunga mendia igo zuen lehen aldiz. 1956an Muztagh Dorrearen mendebaldeko gailurrerako lehen igoeran parte hartu zuen. Langile-klaseko familia batetik zetorren, beraz, ordura arte kirola menderatu zuten alpinistekin kontrastatzen zuen. 1950eko hamarkadan Alpeetan eta Himalaian eskalada ugari egin zituen, ibilbide berriak ireki eta babes neurri berriak sortu zituen.
# Mari Abrego

Mari Abrego Santesteban (Los Arcos, Lizarraldea, 1944ko uztailaren 4a – Urdaitz, Esteribar, 2018ko apirilaren 19a) mendigoizalea eta Euskal Herriko himalaismoaren aitzindaria izan zen.

## Ibilbidea

1984an, 40 urte zituela, egin zuen lehen zortzimilakoa, Makalu —munduko mendi garaienen artean bosgarrena—, Himalaian. Urte berean egin zuen Kangchutse mendia ere. Ez ziren horiek izan Abregok igo zituen lehenak, hala ere; aurrez eginak zituen Huamasraju (5.328 metrokoa), Hindu Kush (7.690 metro) eta Dhaulagiri (7.400).
Hurrengo urteetan ere zaletasunari eutsi zion, eta, 1986ko ekainaren 26an, K2ra igo zen lehen euskal mendizalea izan zen, Josema Casimirorekin batera. Hiru urte lehenago ere ahalegindua zen mendizale nafarra gailurra egiten, baina Roger Baxter britainiarrarekin egindako bidaia hartan ez zuen goraino igotzea lortu. 1986ko ekainaren 23 hartan, ordea, tontorreraino heldu ziren bi mendizaleak.
Gerora helduko ziren gailur gehiago ere, Nanga Parbat, Broad Peak eta Cho Oyu, besteak beste. Ahalegindu zen behin baino gehiagotan Everestera igotzen ere, baina ezin izan zen gailurreraino heldu. Urte luzez mendi gidaria izan zen bai Andeetan eta baita Himalaian ere. Nafarroako Gobernuak ematen duen Kirol Merezimenduaren urrezko domina ere jaso zuen.

## Ikus, gainera

* Euskal Herriko alpinismoaren historia

## Erreferentziak

* ↑ Mari Abrego nafar alpinista mitikoa zendu da. 2018ko apirilaren 19a. Noticiasdenavarra.com (Gaztelaniaz)
* 1 2 3 Elizegi Egilegor, Arantxa. (2018-04-19). «Mari Abrego alpinista nafarra hil da» Berria CC BY-SA 4.0 lizentziapean.

## Kanpo estekak

* Mari Abregoren biografia irakurgai. Auñamendi Eusko Entziklopedia (Gaztelaniaz)
* Mari Abrego alpinistari elkarrizketa. Argia aldizkaria
* Datuak: Q12263031
# Collybia cookei

Collybia cookei Tricholomataceae familiako onddo espezie bat da.
Sinonimoak: Agaricus cirratus, Collybia cirrhata var. prolifera, Collybia cirrhata var. cookei (Basionimoa), Microcollybia cookei, Collybia tuberosa var. cookei.

## Deskribapena

Kapela: 2 eta 10 mm bitarteko diametrokoa, hasieran ganbila, amaieran laua, gardentasunagatik ildaskatua, zuri-krema antzeko kolorekoa, titi ilunagoarekin.
Orriak: Itsatsiak, zabal, estuak, kapelaren kolorea baino apur bat argiagoa dute.
Hanka: Zilindrikoa, okre antzeko argi kolorekoa, goian loditua, kolore okre antzeko erdi lurperatutako esklerozio batetik hazten da.
Haragia: Urria, zurixka, usain eta zapore gutxirekin.
Etimologia: Collybia antzinako grekotik dator, eta txanpona esan nahi du. Perretxikoaren formagatik. Cookei epitetoa pertsona izenetik dator.

## Jangarritasuna

Interes gastronomikorik gabea.

### Nahasketa arriskua

Collybia tuberosa, Collybia cirrhata eta Dendrocollybia racemosa onddo txikien taldekoa da.

## Sasoia eta lekua

Udazkenean. Hostozabalen basoetan. Urria.

### Banaketa eremua

Kanada, Alaska, Ameriketako Estatu Batuak, Mexiko, Groenlandia, Islandia, Europa, Errusia, Himalaiako eremua, Hego Korea, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Aranzadi, zientzia elkartea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 333 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Collybia cookei: GBIF—the Global Biodiversity Information Facility.

## Kanpo estekak

* Datuak: Q5147601
* Multimedia: Collybia cookei / Q5147601
# Josu Feijoo

Josu Feijoo Gayoso (Gasteiz, Araba, 1965eko maiatzaren 8a) euskal alpinista, abenturazale eta astronautagai diabetikoa da. Bi zortzimilako igo ditu: Shisha Pangma eta Everest; eta, Ipar Polo eta Hego Polo Geografikoak zeharkatu ditu. Zazpi Gailurrak igo ditu.
2009ko irailean espaziora joaten den lehen diabetikoa izango da. Virgin Galactic enpresaren VSS Enterprise espazio-ontzian aireratuko da Mojaveko basamortutik, Kalifornia (AEB). 135.000 metrotara igoko da eta bere helburua intsulina berri bat probatzea izango da.

## Erreferentziak

* ↑ (Gaztelaniaz) Mundo Deportivo, 2000ko martxoaren 24a
* ↑ (Gaztelaniaz) 20Minutos. (2010-03-23). «Josu Feijoo, el primer astronauta diabético» 20minutos.es - Últimas Noticias (Noiz kontsultatua: 2019-04-30).
* ↑ Feijoo espaziora doan lehen diabetikoa izango da (eitb)

## Kanpo loturak

* (Gaztelaniaz) Josu Feijooren webgunea
* Datuak: Q9013457
# Robert Larrandaburu

Robert Larrandaburu, ezizenez Pipas (Larraine, Zuberoa, 1955) euskal alpinista eta mendizale bat da. Lanbidez mendi gidaria eta mendiko bizikleta irakaslea da, parapentez eta iraupen-eskiaz ere jarduten da. Xiberuarra izanik, egunerokoan zubereraz mintzatzen da. Larraintarra izan arren, gaur egun Atharratzen bizi da.
Himalaiara makina bat alditan espedizioak egina da, Ipar Euskal Herriko lehenbiziko espedizioa berak egin zuen. 2002ko maiatzaren 17an Everest mendia igo zuen 20. euskalheritarra bilakatu zen.

## Kanpo estekak

* Bortia.fr, webgune ofiziala (Frantsesez)
* Robert Larrandaburu Zuberoako alpinista 'Gailurra'ko espedizioan. 2017ko otsailaren 16a. Eitb.com
* Datuak: Q33035190
# Juanjo San Sebastian

Juanjo San Sebastian Arroyo (Bilbo, 1955) euskal alpinista da, 1980ko hamarkadan eta 1990ekoan ezagunenetarikoa.
1979an lehenengo igoerak egin zituen Alpeetan Europako Erdialdean eta Andeetan Hego Amerikan. 2 urte geroago lehenengo aldiz Himalaiara joan zen Asia aldera, eta ordutik zortzimilako batzuetara igotzen lortu egin zuen.
Afrikan (Kilimanjaro eta Ruwenzori), Kanadan (Lotus Flower Tower, Cirque of the Unclimbables-en, Northwest Territories-en; Nahanni eta Yukon ibaien jaitsierak kanoan), AEBetan (Zodiac eta North America Wall, Yosemiteko El Capitán-en), Argentinan (Aconcagua), Brasilen (Pão de Açúcar) eta Zeelanda Berrian ere ibili izan da mendian edo bestelako kiroletan.

## Ibilbidea

17 urterekin ekin zion eskaladari. 1981ean egin zuen lehendabiziko espedizioa Himalaiara eta Karakorumera. Horien artean nabarmentzen dira Everesteko hegoaldeko zutabera egindako saiakera, Makalu eta Cho Oyuko igoerak eta Shisha Pangmako erdialdeko tontorra. 1986an saiatu zen Broad Peakera igotzen, Chogolisako ipar-ekialdeko ertzean bide berri bat zabaldu ostean. Halaber, K2ko mendebaldeko aurpegian bide japoniarra egiten saiatu zen. Mendi hartara beste hiru aldiz itzuli zen, Cessen bidetik, bide normaletik eta azkenik 1994an tontorra lortu zuen iparraldetik, Atxo Apellanizekin batera. Espedizio horretan Atxo bere sokakide eta laguna hil zen, erreskatatzen saiatu arren. Bizipen garrantzitsu hauek "Cita con la cumbre" liburuan jaso zituen.

## Zortzimilakoak

* Makalu (8.463 m)
* Cho Oyu (8.201 m)
* Shisha Pangma (8.027 m)
* K2 (8.611 m)

## Dokumentalgilea

RTVEko lantaldekoa izan zen 1983tik 2004ra, "Al filo de lo imposible" saioan hain zuzen ere. "Bájame una estrella" dokumentala ere egin zuen 1992an, Miriam Garcia Pascual eskalatzaile aitzindariari buruzkoa eta hark idatzitako egunerokoan oinarriturik.
Halaber, "El Viaje" izenburukoa egin du, bai eta euskal alpinismoaren historiari buruzko sorta bat ere.

## Idazlea

Liburuen arloan, "Cuando la luna cambie. Historia de una expedición al Karakorum" (Desnivel, 2000), "Cita con la cumbre. Una historia de tragedia y amistad en el K2" (Desnivel, 2011) eta "¿Cuánto es mucho tiempo? Retazos del camino" (Desnivel, 2020) idatzi ditu bestela.

## Sariak

2018ko abenduan Bilbon, Mendi Film Festivalen WOP fundazioaren saria jaso zuen, alpinista moduan bere ibilbideagatik eta eredu moduan superazio, ausardia eta konpromisoan.

## Ikus, gainera

* Euskal Herriko alpinismoaren historia
* Bilbotar ospetsuen zerrenda
* Dokumentalak Euskal Herrian

## Erreferentziak

* ↑ "Lo que mata es la vida, no las montañas" (Diario Montañés).

## Kanpo loturak

* (Gaztelaniaz)Biografia laburra "Desnivel" argitaletxeko webgunean
* Datuak: Q20492614
# Austriaren banaketa administratiboa

Austriaren banaketa administratiboa 9 estatutan (Bundesländer) banatuta dago. Honako hauek dira, parentesi artean hiriburuak zehaztuta daudela:

## Kanpo estekak

* Datuak: Q361733
* Multimedia: Subdivisions of Austria / Q361733
# Teilatupe

    Artikulu hau solairuari buruzkoa da; beste esanahietarako, ikus «Atiko (argipena)».
Teilatupe edo atiko eraikuntza baten azken solairua da. Sabaia beheko solairuetakoa baino apalagoa izaten du. Teilatuaren hasierak estaltzeko eraikitzen da gehienetan; batzuetan eraikuntza apaintzeko ere eraikitzen da. Teilatuaren azpian dagoenez tenperatura eta hezetasun arazoak ditu baina egun, isolamenduaren aurrerapenei esker, luxuzko apartamentuak eraikitzeko erabili dituzte. Ganbararen antzekoak dira.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q2069469
* Multimedia: Penthouses / Q2069469
# Klez Brandar

Klez Brandar (Nantes, 1984) argazkilari, musikari eta aktore frantziarra da. 2015ean musika disko bat atera zuen (Solitania deiturikoa), 2020an EP bat (Rivage) eta urte berdinean bi liburu idatzi zituen (Triste Mesure eta Lusk Dizehan // 06).
Klezek 6 hizkuntzatan hitz egiten eta abesten du, bretoiera barne. Hainbat film labur eta serietan parte hartu du bere ibilbidean zehar, besteak beste, 2022an estreinatutako Totems.

## Literatura-lanak

* Triste Mesure, Éditions Bijoux de Famille, 2019, ISBN 978-2-9538-3287-7
* Lusk Dizehan // 06, Cycling Dog Book Press, 2021

## Filmografia
### Telesaila

* 2022: Ruce v záruce
* 2022 : Totems
* 2022: Last Light

### Film laburrak

* 2017 : The Puzzle
* 2018 : Umění Není Svobodně
* 2019 : La Blanche Biche
* 2020 : Lost And Found
* 2021 : Bela’s Exercise
* 2022 : Pastoral Spring

## Diskografia
### LP

* 2015 : Solitania (Aurelia Records)

### EP

* 2020 : Rivage (Aurelia Records)
* 2022 : Mangrove
* 2024 : Amazônia

## Kanpo estekak

* Datuak: Q110963274